Diari Oficial de la Generalitat Valenciana


Sumari del DOGV 8449, del 21-12-2018 (2018/11503)

RESOLUCIÓ de 14 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoca el Premi Literari de Narrativa de Dones per a l'exercici de 2019.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8449

Data del DOGV
:   21-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11654


Data del document
:   14-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * distinció honorífica

RESOLUCIÓ de 14 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoca el Premi Literari de Narrativa de Dones per a l'exercici de 2019. [2018/11709]  
L'Ordre 2/2016, de 25 de gener, de la Vicepresidència i Conselleria d'Igualtat i Polítiques Inclusives, estableix les bases reguladores per a la concessió del Premi Literari de Narrativa de Dones (DOGV 7709, 01.02.2016).  
És per això que, de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocatòria per a l'exercici 2019 del Premi Literari de Narrativa de Dones, regulat per l'Ordre 2/2016, de 25 de gener, de la Vicepresidència i Conselleria d'Igualtat i Polítiques Inclusives.  
  
Segon. Participants  
Podrà participar-hi qualsevol dona que siga major d'edat i resident a la Comunitat Valenciana. Cada una pot presentar dues obres.  
  
  
Tercer. Finançament  
La convocatòria de premis és pel procediment de tramitació anticipada d'expedients de despesa, que ix en l'Ordre de 26 de setembre de 1994, de la Conselleria d'Economia i Hisenda.   
  
El projecte de llei de pressupostos de la Generalitat per a l'exercici 2019 destina una línia de subvenció S5339000 en l'aplicació pressupostària 49.76.90.3073600.56.4, que es dota amb un import de 4.000 ?.  
  
No obstant això, l'eficàcia de la convocatòria es condiciona a l'existència, en els pressupostos de la Generalitat per a l'exercici 2019, de crèdit adequat i suficient per a atendre les ajudes d'aquesta resolució.  
  
Per a això, una vegada aprovats els pressupostos de la Generalitat per a l'exercici 2019, la Vicepresidència i Conselleria d'Igualtat i Polítiques Inclusives, ha de publicar en el Diari Oficial de la Generalitat Valenciana, una resolució que especifique la línia pressupostària i l'import global que es destina al finançament de les ajudes.  
  
Quart. Premis  
1. S'ha de concedir un primer premi de 2.000 euros i dos accèssits de 1.000 euros cadascun. Quan es presenten obres per autores pertanyents a associacions de dones, un dels accèssits ha de ser per a una d'aquestes autores.  
2. L'import dels premis està subjecte a la retenció de l'impost sobre la renda de les persones físiques (IRPF) que marca la llei, i es formalitza mitjançant transferència bancària només en un pagament.  
3. Es poden concedir esments especials, sense dotació econòmica, si la qualitat de les obres presentades i no premiades ho mereixen, a consideració del jurat.  
4. El lliurament dels premis es fa en un acte públic organitzat per la Direcció General de l'Institut Valencià de les Dones i per la Igualtat de Gènere.  
  
Cinqué. Termini i lloc de presentació de les sol·licituds  
1. El termini de presentació és de vint dies hàbils, i comença l'endemà de la publicació de la present resolució en el Diari Oficial de la Generalitat Valenciana.  
2. Els relats i la documentació que s'hi adjunta poden presentar-se en qualsevol dels registres de les seus de la Direcció General de l'Institut Valencià de les Dones i per la Igualtat de Gènere, d'Alacant (c/ Teatre, 37 € 39, 03460), Castelló de la Plana (av. Germans Bou, 81 12296) o València cC/ de la Democràcia, núm. 77, (abans d'en Castán Tobeñas) ciutat administrativa 9 d'Octubre, torre 4, 46509), o en qualsevol dels llocs que, amb caràcter general, reconeix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Sisé. Documentació que s'ha d'aportar, adjunta, amb les sol·licituds  
1. Cada relat que es presente s'ha de lliurar en un sobre gran, en el qual s'indicarà únicament el seu títol i, en el cas que l'autora pertanga a una associació de dones, figurarà també la paraula ASSOCIACIÓ. En el sobre s'inclouran 5 còpies, cadascuna precedida per una pàgina amb el títol i sense cap mena d'identificació de l'autora, i que no serà tinguda en compte per al còmput de l'extensió del treball.  
2. Cadascuna de les obres s'identificarà amb un títol i es presentarà acompanyada d'una sol·licitud de participació, emplenada com cal, el model de la qual s'adjunta com a annex I, expressant l'acceptació de les bases i a la qual se li assignarà un número de registre.  
3. L'apartat C de la sol·licitud (fitxa d'identificació de l'obra), segellat i identificat amb el número de registre assignat, s'enganxarà en la part posterior del sobre en el qual s'ha lliurat l'obra. Així mateix, se segellarà cadascuna de les 5 còpies presentades en les quals es farà constar aquest número de registre.  
4. L'apartat B de la sol·licitud (resguard per a l'autora), segellat i identificat amb el número de registre assignat, serà retornat a la concursant, com a justificant de la seua presentació.  
5. L'apartat A de la sol·licitud (fitxa per a la Direcció General de l'Institut Valencià de les Dones i per la Igualtat de Gènere), que inclou les dades personals de l'autora de l'obra, segellat i identificat amb el número de registre assignat, s'introduirà en un sobre, en el qual també es farà constar aquest número de registre, que quedarà en poder de la Direcció General de l'Institut Valencià de les Dones i per la Igualtat de Gènere.  
S'hi ha d'adjuntar:  
a) Autorització expressa a l'òrgan convocant, que es farà constar en l'annex II, perquè aquest comprove les dades d'identitat de la persona sol·licitant mitjançant el Sistema de Verificació de Dades d'Identitat, segons estableix el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic.  
No obstant això, si de la comprovació efectuada resulta alguna discordança amb les dades facilitades en la sol·licitud, el/la qui instruïsca el procediment queda facultat/ada per a realitzar les actuacions procedents per a aclarir-la.  
Si la persona sol·licitant no presta el seu consentiment, haurà d'aportar una còpia compulsada o autenticada del document nacional d'identitat, passaport o número d'identificació d'estranger, segons siga procedent.  
b) Autorització expressa a l'òrgan convocant, que es farà constar en l'annex II, perquè aquest comprove les dades de domicili i residència de la persona sol·licitant mitjançant el Sistema de verificació de dades de residència, segons estableix el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic.  
No obstant això, si la persona interessada no presta el seu consentiment, ha modificat el seu empadronament en els dos últims mesos, o si el domicili no consta en el Sistema de verificació de dades de residència o el que figura en aquest és diferent del facilitat, hauran d'aportar original, còpia compulsada o autenticada del certificat del seu empadronament.  
c) Autorització expressa a l'òrgan convocant, que es farà constar en l'annex II, perquè aquest obtinga, de forma directa, l'acreditació, per mitjans telemàtics, de trobar-se al corrent en el compliment de les seues obligacions tributàries amb l'Agència Estatal d'Administració Tributària i amb la Hisenda de la Generalitat i Tresoreria General de la Seguretat Social previstes en els articles 17 i 18 del Reial decret 887/2006, de 21 de juliol, pel qual s'aprova el Reglament de la Llei 38/2003, general del subvencions.  
No obstant això, si la persona sol·licitant no presta la seua autorització, haurà d'aportar certificats positius expedits per l'AEAT, per la conselleria amb competències en Hisenda i per la Tresoreria General de la Seguretat Social, expressius de trobar-se al corrent en el compliment de les obligacions fiscals i amb la Seguretat Social.  
d) Declaració responsable de no estar incursa en cap de les prohibicions per a obtindre la condició de beneficiària de subvencions públiques, de conformitat amb l'article 13 de la Llei 38/2003, de 17 de novembre, general de subvencions, i de trobar-se al corrent del compliment de les obligacions de reintegrament de subvencions que, si s'escau, li hagueren exigit, inclòs en l'annex I.  
  
Seté. El jurat  
El jurat serà nomenat i presidit per la persona titular de la Direcció General de l'Institut Valencià de les Dones i per la Igualtat de Gènere, de conformitat amb el que s'estableix en l'article 8.4 de l'Ordre 9/2015, de 29 de desembre, de la Vicepresidència i Conselleria d'Igualtat i Polítiques Inclusives.  
La identitat de les persones que componen el jurat es farà pública a través de la pàgina web de la Direcció General de l'Institut Valencià de les Dones i per la Igualtat de Gènere, amb anterioritat a l'expiració del termini de presentació de sol·licituds que figure en cada convocatòria.  
  
  
Huité. Criteris de valoració  
En la valoració de les obres presentades, el jurat ha de tenir en compte:  
a) La qualitat literària.  
b) La coherència narrativa.  
c) La defensa de valors ni discriminatoris ni sexistes i la ruptura de falsos estereotips masculins i femenins.  
  
Nové. Termini de resolució i publicació  
1. La resolució de la present convocatòria tindrà lloc en el termini màxim de 6 mesos des de la data de la seua publicació, i es publicarà en la pàgina web de la Direcció General de l'Institut Valencià de les Dones i per la Igualtat de Gènere i en el Diari Oficial de la Generalitat Valenciana.  
2. Després d'haver transcorregut el termini assenyalat sense que s'haja produït cap resolució expressa, hom ha de considerar que les sol·licituds han sigut desestimades, als efectes de l'article 25 de la Llei 39/2015, d'1 d'octubre, del procediment administratiu comú de les administracions públiques.  
  
Dècim. Obligacions de les persones premiades  
Les persones premiades, prèviament a l'abonament del premi i a l'efecte de conducta a aquest, han de presentar el model de domiciliació bancària, que s'adjunta com a annex III, emplenat com escau.  
  
Onzé. Tractament de dades personals  
La participació en la present convocatòria comporta el tractament de dades de caràcter personal de les persona sol·licitants, per part de la Vicepresidència i Conselleria d'Igualtat i Polítiques Inclusives, segons l'article 13 del Reglament General de Protecció de Dades.  
  
1. Drets de les persones interessades.  
a) Les persones interessades, identificades com cal, tenen dret a sol·licitar l'accés a les seues dades personals, la rectificació o supressió d'aquests, la limitació del seu tractament o a oposar-se a aquest, mitjançant escrit, dirigit a l'òrgan que tramite aquesta convocatòria.  
b) Reclamació davant l'Agència Espanyola de Protecció de Dades. Si les persones interessades entenen que s'han vist perjudicades pel tractament o en l'exercici dels seus drets, podran presentar una reclamació davant l'Agència Espanyola de Protecció de Dades, a través de la seu electrònica accessible de la pàgina web https://www.aepd.es/  
2. Delegat/a de protecció de dades. Les persones sol·licitants podran contactar amb qui exercisca la titularitat de la delegació de Protecció de Dades de la Generalitat Valenciana, a través de correu electrònic: iam@drs.lw o en la següent adreça postal: Passege Albereda, 16 € 46245 València.  
3. Les dades personals recollides procedeixen de les sol·licituds presentades per les persones interessades.  
  
Dotzé. Publicitat  
A la present convocatòria, hom li podrà donar publicitat mitjançant la seua difusió en forma d'extracte, i si fora possible, mitjançant la inserció dels corresponents anuncis en els periòdics de màxima difusió de la Comunitat Valenciana.  
  
Tretzé. Recursos contra la convocatòria  
La present resolució posa fi a la via administrativa i podrà ser recorreguda potestativament en reposició o bé caldrà plantejar directament un recurs contenciós administratiu tal com estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 de desembre de 2018.- La vicepresidenta del Consell i consellera d'Igualtat i Polítiques Inclusives: Mònica Oltra Jarque.